b'\n_START_ARTICLE_\nDanilo Gorin\xc5\xa1ek\n_START_SECTION_\n\xc5\xbdivljenje\n_START_PARAGRAPH_\nVe\xc4\x8dinoma je deloval v Mariboru. Prvi\xc4\x8d je nastopil kot igralec \xc5\xbee leta 1922, obiskoval je dramsko \xc5\xa1olo, ki jo je vodil Milan Skrbin\xc5\xa1ek. Na za\xc4\x8detku druge svetovne vojne je bil izgnan v Srbijo, leta 1942 je pri\xc5\xa1el v Ljubljano, kjer je nastopal do leta 1945. Tedaj se je vrnil v Maribor, kjer je kot igralec, pevec v operetah, lektor in re\xc5\xbeiser deloval do upokojitve leta 1964. Zadnje leto slu\xc5\xbebovanja je bil direktor drame.'